**299/2015.( X.19.) sz. GVB határozat**

1./ A Bizottság - Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b.) pontjában foglaltak alapján a szombathelyi 2260/2/A/43 hrsz-ú, természetben a 11-es Huszár út 6. szám alatti ingatlanban található 376 m2 területű üzlethelyiség ingyenes használatát 2015. október 25. napjától 2015. december 5. napjáig engedélyezi a 7mérföld Közhasznú Nonprofit Kft (a továbbiakban: használó) részére működésének elősegítése céljából.

A Bizottság megállapítja, hogy az ingatlan bérleti díja 950,- Ft/hó/m2+ ÁFA lenne, azonban a Kft részére ingyenes használatot biztosít az alábbi feltételekkel:

- az ingyenes használatba adással kapcsolatos esetleg felmerülő áfa-fizetési kötelezettség a használót terheli, a hatályos adójogszabályok rendelkezései szerint,

* a helyiségcsoport fenntartásával, üzemeltetésével kapcsolatos költségek a használót terhelik,
* a használó a helyiségcsoportot kizárólag a feladatainak ellátására használhatja,
* a használó a helyiségcsoport használatát másnak nem engedheti át,
* a helyiségcsoportot az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiségcsoportot kiürítve és tisztán, átadáskori állapotban és felszereltséggel köteles visszaadni.

2./ A Bizottság felhatalmazza a polgármestert, hogy a 7mérföld Közhasznú Nonprofit Kft-vel az ingyenes használatra vonatkozó megállapodást megkösse.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője

Németh Gábor, a SZOVA Zrt. vezérigazgatója)

**Határidő**: azonnal